Ο **Δημήτρης Κουρέτας** (Προσφυγικά Πατρών, 1962) είναι Έλληνας πανεπιστημιακός και πολιτικός και Περιφερειάρχης Θεσσαλίας την περίοδο 2024-2028. Είναι μέλος ΔΕΠ στο γνωστικό αντικείμενο της Φυσιολογίας Ζωικών Οργανισμών & Τοξικολογίας στο Πανεπιστήμιο Θεσσαλίας, στο Τμήμα Βιοχημείας και Βιοτεχνολογίας του Πανεπιστημίου.

Βιογραφία
---------

Γεννήθηκε στα Προσφυγικά της Πάτρας το 1962, όπου και πέρασε τα παιδικά του χρόνια.

Έλαβε το πτυχίο της Φαρμακευτικής από το Πανεπιστήμιο Πατρών το 1985. Στη συνέχεια, εκπόνησε το διδακτορικό του στο αντικείμενο της Βιοχημείας, στο Τμήμα Χημείας του Α.Π.Θ. (1989). Από το 1990 έως το 1992 εργάστηκε ως ερευνητής στην Ιατρική Σχολή του Πανεπιστημίου *Harvard* της Βοστώνης. Εκλέχτηκε μέλος ΔΕΠ στο Πανεπιστήμιο Θεσσαλίας το 1995 και έγινε τακτικός καθηγητής πρώτης βαθμίδας το 2007. Σήμερα είναι διευθυντής του Εργαστηρίου Φυσιολογίας Zωικών Oργανισμών - Τοξικολογίας στο Τμήμα Βιοχημείας και Βιοτεχνολογίας του Πανεπιστημίου Θεσσαλίας, στη Λάρισα.

Τα ερευνητικά του ενδιαφέροντα εστιάζονται στους τομείς των μοριακών μηχανισμών αντιοξειδωτικής δράσης φυτικών φαινολών, στις προσαρμογές σε οξειδωτικό στρες μετά από άσκηση, καθώς επίσης και στα βιολειτουργικά τρόφιμα και τη δράση τους στον άνθρωπο.

Έχει διατελέσει εμπειρογνώμονας στην Ευρωπαϊκή Ένωση στην τεχνολογική πλατφόρμα *Foodforlife* τις περιόδους 2007-2013 και 2014-2020. Το 2013-2014 υπηρέτησε ως Αντιπρύτανης στο Πανεπιστήμιο Θεσσαλίας. Διετέλεσε τρία έτη πρόεδρος του Συμβουλίου Καινοτομίας της Περιφέρειας Θεσσαλίας.

Έργο και αναγνώριση
-------------------

Έχει εκπονήσει, μαζί με συνεργάτες του, περισσότερες από 280 ερευνητικές εργασίες σε ξένα έγκριτα περιοδικά και σε διεθνή συνέδρια. Το έργο του αυτό, μέχρι σήμερα, έχει τύχει διεθνούς αναγνώρισης και έχει λάβει σχεδόν 13.200 διεθνείς αναφορές με h-index: 64. Η ερευνητική εργασία του, με τίτλο *«Lipid peroxidation and tissue damage»* στο περιοδικό *In Vivo* έχει λάβει >600 αναφορές.

Το έργο του έχει ευρέως αναγνωρισθεί και δημοσιευθεί σε πολλά ΜΜΕ. Έχει επίσης ασχοληθεί με θέματα που σχετίζονται με τους τοξικούς παράγοντες και την επίδρασή τους στη δημόσια υγεία. Έχει συγγράψει 4 βιβλία για θέματα διατροφής. Επιπλέον, έχει αρθρογραφήσει με εκλαϊκευμένα άρθρα για την ενημέρωση των πολιτών σε ζητήματα που αφορούν τα ποιοτικά τρόφιμα τροφίμων και σε θέματα σωστής και υγιεινής διατροφής.

Έχει λάβει τιμητική διάκριση για την καινοτομία στην τριτοβάθμια εκπαίδευση από τα "*Education Leaders Awards*" ως αναγνώριση της αριστείας για τις εργασίες του στον τομέα των τροφίμων και της διατροφής. 

Είναι *Associate Editor* στο επιστημονικό περιοδικό *Food and Chemical Toxicology* (*I.F. 4.700*) και επίσης, τακτικό μέλος της συντακτικής επιτροπής στο έγκριτο διεθνές περιοδικό *Environmental Research* (*I.F. 5.100*). Υπήρξε ο ιδρυτής και σήμερα είναι ο επιστημονικός υπεύθυνος της *spin-off* εταιρείας, του Παν. Θεσσαλίας, *FoodOxys*, η οποία έχει ως αντικείμενο τη λειτουργική διατροφή. Από το 2019 είναι μέλος της Παγκόσμιας Ακαδημίας Επιστημών.

Συχνά παρεμβαίνει στα ελληνικά ΜΜΕ για θέματα που απασχολούν την κοινή γνώμη αλλά και για θέματα των ΑΕΙ.

Πολιτική
--------

Έχει ασχοληθεί ενεργά με την πολιτική αλλά και την τοπική αυτοδιοίκηση, διετέλεσε πολιτικό στέλεχος του ΠΑΣΟΚ και στις αυτοδιοικητικές εκλογές του 2023 ήταν υποψήφιος για την Περιφέρεια Θεσσαλίας με την υποστήριξη του ΠΑΣΟΚ και του ΣΥΡΙΖΑ.

Εξελέγη Περιφερειάρχης Θεσσαλίας στις αυτοδιοικητικές εκλογές του 2023, έναντι του Κώστα Αγοραστού.

Προσωπικά στοιχεία
------------------

Ζει μόνιμα στη Λάρισα από το 1995.

Είναι νυμφευμένος με την ιατρό - κυτταροπαθολόγο, Δρ. Χαριτίνη Νέπκα, με την οποία έχουν αποκτήσει μία θυγατέρα, την Αναστασία, ιατρό.

Εξωτερικοί σύνδεσμοι
--------------------

* Ιστοσελίδα του Δ. Κουρέτα στον ιστότοπο ResearchGate
* Βιογραφικό σημείωμα του Δημήτρη Κουρέτα

Παραπομπές
----------

1. ↑  «Δημήτρης Κουρέτας: ο Ελληνας που ψήφισαν έξι Νομπέλ! - Παύλος Ηλ. Αγιαννίδης». *Protagon.gr*. 29 Ιανουαρίου 2019. Ανακτήθηκε στις 16 Ιουλίου 2021.
2. ↑  Iefimerida.Gr, Newsroom (15 Οκτωβρίου 2023). «Κερδίζουν οι «γαλάζιοι» αντάρτες σε 4 Περιφέρειες -Νίκη Κουρέτα στη Θεσσαλία, μάχη στην Πελοπόννησο». *iefimerida.gr*. Ανακτήθηκε στις 15 Οκτωβρίου 2023.
3. ↑  «Κουρέτας Δημήτριος [ Καθηγητής ]». *Τμημα Βιοχημειας & Βιοτεχνολογιας*. Ανακτήθηκε στις 20 Ιουνίου 2021.
4. ↑    *Research Gate*, Dr. Dimitrios Kouretas
5. ↑
6. ↑  «Δημήτρης Κουρέτας: «Μυστικά» για ποιοτική μακροζωία». *e-thessalia.gr*. 2 Φεβρουαρίου 2022. Ανακτήθηκε στις 8 Ιουνίου 2022.
7. ↑  «Δημήτρης Κουρέτας: Έφτιαξε το θαυματουργό κέικ που αποτελεί παγκόσμια πατέντα». *KA-Business.gr*. 12 Ιανουαρίου 2022. Ανακτήθηκε στις 8 Ιουνίου 2022.
8. ↑  «Κουρέτας Δημήτριος [ Καθηγητής ]». *Τμημα Βιοχημειας & Βιοτεχνολογιας*. Ανακτήθηκε στις 16 Ιουλίου 2021.
9. ↑  «Dimitrios Kouretas». *‪Μελετητής Google‬*. Ανακτήθηκε στις 17 Μαρτίου 2023.
10. ↑
11. ↑  Καραπιπέρη, Δάφνη (9 Μαΐου 2016). «Δημήτρης Κουρέτας: «Η διατροφή πρέπει να διδάσκεται στο σχολείο»». *Η ΚΑΘΗΜΕΡΙΝΗ*. Ανακτήθηκε στις 20 Ιουνίου 2021.
12. ↑  «Δημήτρης Κουρέτας: «Ελιές, τυρί, ντομάτα, κρεμμύδι, αρκούν»». *bookpress.gr*. 22 Απριλίου 2020. Ανακτήθηκε στις 16 Ιουλίου 2021.
13. ↑  «Λειτουργικά τρόφιμα από τυρόγαλα και συζητήσεις με Αμερικάνους». *STEREA NEWS*. 13 Σεπτεμβρίου 2017. Ανακτήθηκε στις 16 Ιουλίου 2021.
14. ↑  «Βιονικά τρόφιμα από το Πανεπιστήμιο Θεσσαλίας». *geoponikienimerosi*. 23 Σεπτεμβρίου 2012. Ανακτήθηκε στις 16 Ιουλίου 2021.
15. ↑  «Το μέλλον στη διατροφή είναι τα βιολειτουργικά τρόφιμα». *Capital.gr*. 24 Σεπτεμβρίου 2013. Ανακτήθηκε στις 16 Ιουλίου 2021.
16. ↑
17. ↑  «Η ΚΑΘΗΜΕΡΙΝΗ». *The Armani look* (στα Λατινικά). 24 Απριλίου 2021. Ανακτήθηκε στις 16 Ιουλίου 2021.
18. ↑
19. ↑
20. ↑
21. ↑
22. ↑  «Διάκριση για την Καινοτομία στην Εκπαίδευση». *eleftheria.gr*. Ανακτήθηκε στις 16 Ιουλίου 2021.
23. ↑
24. ↑  «Editorial Board - Environmental Research - Journal». *Elsevier*. Ανακτήθηκε στις 16 Ιουλίου 2021.
25. ↑
26. ↑
27. ↑
28. ↑   *Τι Πανεπιστήμια θέλουμε επιτέλους;* του καθ. Δ. Κουρέτα
29. ↑   Δημήτρης Κουρέτας: Να μιλήσουμε για το λάδι μας
30. ↑  «Μετά το ΠΑΣΟΚ και ο ΣΥΡΙΖΑ στηρίζει τον Δημήτρη Κουρέτα για την Περιφέρεια Θεσσαλίας». *in.gr*. 31 Ιουλίου 2023. Ανακτήθηκε στις 9 Οκτωβρίου 2023.
31. ↑  «Δημήτρης Κουρέτας: Έγινε το πρώτο βήμα, την άλλη Κυριακή θα κερδίσουμε την Περιφέρεια (φωτ.)». *larissanet.gr*. 8 Οκτωβρίου 2023. Ανακτήθηκε στις 9 Οκτωβρίου 2023.
32. ↑  «Ποιος είναι στ' αλήθεια ο Δημήτρης Κουρέτας;». *Protagon.gr*. 17 Οκτωβρίου 2023. Ανακτήθηκε στις 20 Οκτωβρίου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 30155224403084371127
* **ΕΒΕ**: 268887
* **BiblioNet**: **72967**
* LCCN: n2019011370

 |

 |